***Tisztelt Partnerünk!***

Ezúton tisztelettel meghívjuk Önt a ***Fókuszban Latin-Amerika: Sikeres piacra lépés Mexikóban*** című rendezvényünkre.

**Időpont:**

2016. március 21., hétfő, 14:00-16:00

**Helyszín:**

Magyar Kereskedelmi és Iparkamara székhelye

1054 Budapest, Szabadság tér 7., Platina II. torony, X. emelet, 1001. terem

A rendezvény a Mexikó iránt érdeklődő vállalkozások számára nyújt tájékoztatást:

-             a magyar-mexikói kétoldalú gazdasági kapcsolatok alakulásáról,

-             a mexikói gazdasági és üzleti környezetről,

-             a kereskedelmi és befektetési lehetőségekről,

továbbá sikeres magyar vállalkozások mutatják be üzleti tapasztalataikat a mexikói piacon.

A szeminárium tervezett programja csatoltan található.

A rendezvény nyelve a magyar és az angol. Téllez nagykövet asszony köszöntője és Greta Shelley tanácsos asszony előadása *angol* nyelven hangzik el, tolmácsolást *nem* biztosítunk!

**Jelentkezési határidő**: 2016. március 17., csütörtök, 12.00 óra

A férőhelyek száma korlátozott, ezért a jelentkezéseket azok beérkezésének sorrendjében fogadjuk el!

A rendezvényen való részvétel ingyenes, de **előzetes online regisztrációhoz** **kötött** **a következő linken keresztül**: [Fókuszban Latin-Amerika: Sikeres piacra lépés Mexikóban](http://jelentkezes.mkik.hu/event/fokuszban-latin-amerika-sikeres-piacra-lepes-mexikoban)

Az eseményre csak azon vállalkozások jelentkezését tudjuk elfogadni, amelyek a kamarai regisztrációs kötelezettségüknek eleget tettek.

**További információ:**

Név: Pálmay Flóra

Tel: +361 474 5143

E-mail: [palmay@mkik.hu](mailto:palmay@mkik.hu)

Megtisztelő jelenlétére feltétlenül számítunk!

**Magyar Kereskedelmi és Iparkamara**

**Nemzetközi igazgatóság**